Դանիել Պլատցման

**Դանիել Ջեյմս Պլատցման** (), ամերիկյան երաժիշտ, մուլտի գործիքավորող, երգահան, ձայնային պրոդյուսեր և կոմպոզիտոր։ Նա Imagine Dragons ռոք խմբի հարվածային գործիքներ նվագողն է։

## Վաղ տարիներ
Պլատցմանը ծնվել է 1986 թվականի սեպտեմբերի 28-ին՝ Ջորջիա նահանգի Ատլանտա քաղաքում։ Նա հաճախել է Բերկլիի երաժշտական քոլեջը, որտեղ ստացել է ֆիլմ հնչյունավորողի կրթություն։ Բերկլիիում սովորելու ընթացքում նվագելով Բերկլիի ջազ նվագախմբում, Քաղաքային ջազ նվագախմբում, Բերկլիի Rainbow Big Band-ում ստացավ Vic Firth և Michael Rendish մրցանակները։ Նա կիթառ նվագեց նաև Imagine Dragons խմբի ապագա անդամների՝ Ուեյն Սերմոնի և Բեն Մակկիի հետ։

## Կարիերա
### Imagine Dragons
2011 թվականին Մակկին Ուեյն Սերմոնի կողմից հրավիրվեց միանալու Imagine Dragons խմբին, որը հիմնադրվել է Լաս Վեգասում։ Մակկին հրաժարվեց Բերկլիի վերջին կիսամյակից՝ խմբին միանալու համար։ Դեն Պլատցմանին հրավիրելով հարվածային գործիքներ նվագելու համար՝ խումբը համալրվեց։ Խումբը նվաճեց մի շարք մրցանակներ, այդ թվում`«2011 թվականի լավագույն CD» (Vegas SEVEN), «Լավագույն տեղական ինդի նվագախումբ 2010» (Las Vegas Weekly), «Las Vegas' Newest Must See Live Act» (Las Vegas CityLife): 2011 թվականի նոյեմբերին խումբը Interscope Records-ի հետ պայմանագիր կնքեց և սկսեց աշխատել պրոդյուսեր Ալեքս դա Քիդի հետ։

2012 թվականին Night Visions դեբյուտային ալբոմը խմբին մեծ հաջողություն բերեց։ Այն Billboard 200 հիթ-շքերթում զբաղեցրել է 2-րդ հորիզոնականը և լավագույն Best Rock Album-ի (2014) համար հաղթել Billboard Music Award-ում։ «It's Time» սինգլը դարձավ խմբի առաջին սինգլը, որը Billboard Hot 100 հիթ շքերթում զբաղեցրեց 15-րդ հորիզոնականը և RIAA-ի կողմից ստացավ մուլտի-պլատինե հավաստագիր։ Երկրորդ սինգլը՝ «Radioactive»-ը Billboard Hot 100 հիթ շքերթում զբաղեցրեց 3-րդ հորիզոնականը և RIAA-ի կողմից որակվեց որպես ադամանդ՝ Nielsen SoundScan-ի պատմության մեջ դառնալով ամենաշատ վաճառված ռոք երգը։ Երրորդ սինգլը՝ «Demons»-ը Billboard Hot 100 հիթ շքերթում զբաղեցրեց 6-րդ հորիզոնականը և RIAA-ի կողմից ստացավ մուլտի-պլատինե հավաստագիր։ Նրանց ալբոմը վեց տարվա ընթացքում նոր ռոք խմբի համար եղավ դեբյուտային (2006 թվականից) և Radioactive երգը սահմանեց նոր ռեկորդ 23 շաբաթ շարունակ Billboard Hot Rock Songs ցանկում երկար ժամանակ մնալու համար։ Ալբոմի երգերը շարունակում են մնալ Billboard Rock Songs-ի, Billboard Alternative Songs-ի և Billboard Pop Songs-ի ցանկերում։ Radioactive-ը նույնպես առաջադրվել է «Գրեմմի»-ի 2 անվանակարգում՝ հաղթելով «Լավագույն Ռոք կատարում» անվանակարգում։

2015 թվականին Imagine Dragons-ի երկրորդ ալբոմը՝ Smoke + Mirrors-ը Billboard 200 հիթ-շքերթում, UK Albums Chart-ում և Canadian Albums Chart-ում զբաղեցրեց 1-ին հորիզոնականը։ Սինգլները ներառում են «I Bet My Life», «Shots» և «Gold» երգերը։

Խումբը մի քանի ֆիլմերի համար ձայնագրեց սաունդթրեքներ, ներառյալ «Ready Aim Fire»-ը Երկաթե մարդը 3 ֆիլմի համար, «Who We Are»-ը՝ Քաղցած խաղեր։ Եվ բռնկվում է կրակը ֆիլմի համար և «Battle Cry»-ը Տրանսֆորմերներ։ Բնաջնջման դարաշրջանը ֆիլմի համար։ Բացի այդ, 2014 թվականի սեպտեմբերին «Riot Games»-ի կողմից «Լեգենդների» աշխարհի առաջնության խթանման համար «Warriors» երգը ներկայացվեց անիմացիոն երաժշտական տեսահոլովակի տեսքով։

Պլատցմանը 2015 թվականի մարտին հայտնվեց Drum ամսագրի շապիկին։ Երկու ամիս հետո կրկին Drum-ի շապիկին էր։

### Ֆիլմեր և հեռուստատեսություն
Դենիել Պլատցմանը, ով Բերկլիի երաժշտական քոլեջում սովորել է ֆիլմի հնչյունավորում, 2014 թվականին Africa Investigates-ի համար գրեց օրիգինալ պարտիտուրա Ալ-Ջազիրայի անգլերեն վավերագրական ֆիլմերի շարքի համար։ Պլատցմանը նաև օգնեց ստեղծելու *Best F(r)iends* ֆիլմի երաժշտությունը։

## Մրցանակներ
*Vic Firth մրցանակ՝ հիանալի երաժշտականության համար, Բերկլիի երաժշտական դպրոց
*Michael Rendish մրցանակ, Բերկլիի երաժշտական դպրոց

## Ծանոթագրություններ

## Արտաքին հղումներ
* http://www.imaginedragonsmusic.com/

Կատեգորիա:21-րդ դարի ամերիկացի երգիչներ
Կատեգորիա:Ամերիկացի ալտերնատիվ ռոք երաժիշտներ
Կատեգորիա:Ամերիկացի երաժիշտներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի երգահաններ
Կատեգորիա:Ամերիկացի ինդի ռոք երաժիշտներ
Կատեգորիա:Ամերիկացի կոմպոզիտորներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռոք թմբկահարներ